<classify> WAZIRI wa Mambo ya Ndani ya Nchi, Kangi Lugola amesema hakuna Mtanzania yeyote ambaye simu yake itazuiwa kutumika, kwa sababu hajasajili, kwa kigezo cha kutokuwa na Kitambulisho cha Taifa.Kwa maana hiyo, ikifika Desemba 31 mwaka huu, ambayo ni mwisho wa kusajili laini za simu kama mtu hajapata kitambulisho cha taifa, laini yake ya simu haitazimwa na ataendelea kuitumia.Aidha, Lugola amemwagiza Mkurugenzi Mkuu wa Mamlaka ya Vitambulisho Vya Taifa NIDA, kuhakikisha kwamba maofisa wa NIDA wilaya zote, wanapeleka namba za vitambulisho vijijini ; na si kutegemea kuzipata katika simu.Lugola alitoa maelekezo hayo jana bungeni na wakati akijibu mwongozo wa Mbunge wa Kavuu, Dk Pudenciana Kikwembe CCM, ambaye katika mwongozo wake alisema uandikishaji wa vitambulisho vya taifa, umekuwa na changamoto maeneo ya vijijini. Alisema kuwa tatizo hilo limekuwa kubwa hasa vijijini hususani majimbo ya Kavuu na Mlele, ambako uandikishaji umekuwa ni shida.Kama inavyojulikana mwisho ni Desemba mwaka huu, naomba kujua kauli ya serikali nini kinafanyika ili waweze kupata vitambulisho,alisema Pudenciana.Akijibu mwongozo huo, Lugola aliwatoa hofu wasiwasi Watanzania kuwa utaratibu wa utambuzi, usajili na utoaji wa vitambulisho kwa wananchi, ambao wana sifa za kupata vitambulisho ni endelevu.Zoezi hili halina mwisho wala halina tarehe kwamba ikifika tarehe fulani kuna Mtanzania hajapata kitambulisho, basi huyo Mtanzania hatapata kitambulisho tena, Watanzania wasiwe na wasiwasi, hili ni zoezi endelevu na ndio maana kila mwaka kuna Watanzania ambao wanafikisha miaka 18. alisema.Akizungumzia suala la usajili wa laini kwa vidole, Lugola alisema: Naomba niwatoe wasiwasi Watanzania wote kwamba maelekezo Rais John Magufuli hakuna Mtanzania ambaye simu yake itazuiwa kutumika eti kwa sababu hana kitambulisho cha taifa na hivyo hajasajili laini yake.Alisema kuwa lengo la usajili na utambuzi, ilikuwa wananchi milioni 23.3, lakini hadi sasa wamesajili watanzania milioni 20.5 na wamezalisha namba za vitambulisho kwa watanzania milioni 15.5.Kwa mujibu wa mtandao wa Mamlaka ya Mawasiliano TanzaniaTCRA, hadi Juni mwaka huu laini zilizokuwa zinatumika ni 43,749,086.Utaratibu wetu ni kwamba hapa Mtanzania ambaye hajapata kitambulisho, atumie namba yake ya utambulisho. Nitoe agizo sasa kwa Mkurugenzi Mkuu wa NIDA, maofisa wa NIDA wahakikishe hizi namba ambazo zimeshazalishwa wazipeleke kwa wenyewe kule vijijini, tusitegee masuala ya kuzipata katika simu alisema.Alisema wakishapeleka namba hizo, kila mwenye namba asaini kuwa amepata. Pia, aliwaagiza wakuu wa wilaya, kuhakikisha wanapata taarifa kutoka NIDA kuwa tayari kila mtanzania amepata namba ya taifa ili akimbizane na usajili wa laini.Gazeti hili lilipomtafuta Waziri wa Ujenzi, Uchukuzi na Mawasiliano, Isack Kamwelwe kuhusu tangazo hilo la Lugola kuwa ifikapo Desemba 31, mwaka huu hakuna laini ya simu itakayozimwa kutokana na kutosajiliwa kwa kukosa Kitambulisho cha Taifa, alimtaka mwandishi amuulize aliyetoa taaifa hiyoLugola.Kamwelwe alisema kama mwandishi anataka majibu ya Wizara yakeUjenzi, Uchukuzi na Mawasiliano, aandike maswali kimaandishi ili ajibiwe kimaandishi.  <topic>: kitaifa 